open-index/open-wikipedia-markdown huggingface dataset:
Declaration of Dependence

***Declaration of Dependence*** é o terceiro álbum do dúo noruegués Kings of Convenience, o seu primeiro álbum en cinco anos. Foi lanzado o 5 de outubro de 2009. "Mrs Cold" e "Boat Behind" foron lanzados como sinxelos a través da radio en varios países.

## Listaxe de cancións 
# "24-25" - 3:38
# "Mrs. Cold" - 3:06
# "Me In You" - 3:09
# "Rule My World" - 3:32
# "My Ship Isn't Pretty" - 3:47
# "Renegade" - 4:16
# "Power Of Not Knowing" - 2:23
# "Freedom And Its Owner" - 3:23
# "Riot On An Empty Street" - 4:07
# "Second To Numb" - 3:37
# "Scars On Land" - 3:42

## Notas
SUPERFAMILY (base de datos)

**SUPERFAMILY** é unha base de datos de notación estrutural e funcional de todas as proteínas e xenomas. SUPERFAMILY clasifica secuencias de aminoácidos en dominios estruturais coñecidos, especialmente en superfamilias SCOP. As superfamilias son grupos de proteínas que presentan evidencias estuturais que apoian que teñen un antepasado evolutivo común pero poden non ter unha homoloxía de secuencias detectable.

## Anotacións en SUPERFAMILY 
A anotación en SUPERFAMILY está baseada nun conxunto de modelos de Markov ocultos, que representan dominios proteicos estruturais a nivel de *superfamilia* SCOP.
Nunha superfamilia están agrupados dominios estruturais que teñen relacións evolutivas. A anotación realízase ao escanear secuencias de proteínas a partir de xenomas completamente secuenciados con respecto a modelos de Markov ocultos.

Para cada proteína pódese facer o seguinte:

* Introducir secuencias para a súa clasificación SCOP.
* Ver detalles da organización dos dominios, aliñamentos de secuencias e secuencias de proteínas.

Para cada xenoma pódese facer o seguinte:

* Examinar os asignamentos de superfamilias, árbores filoxenéticas, listas e redes de organización de dominios.
* Comprobar superfamilias super-representadas ou sub-representadas nun xenoma.

Para cada superfamilia pódese facer o seguinte:

* Inspeccionar a clasificación SCOP, anotacións funcionais, anotación de Gene Ontology, resumos de InterPro e asignacións de xenoma. 
* Explorar a distribución taxonómica dunha superfamilia a través da árbore da vida.

Todas as anotacións, modelos e a vertedura da base de datos están dispoñibles gratuitamente para que as poida descargar calquera.

## Notas
Naturalización (bioloxía)

[miniatura|[Piñeiro bravo nas illas Cíes. Inda que orixinarios do norte de África, os *pinos* están naturalizados en Galicia e son mencionados no himno.]]
En bioloxía, a **naturalización** é o proceso de expansión de organismos alóctonos nos ecosistemas.

Este proceso implica a adaptación permanente duna especie animal ou vexetal á vida nunha área diferente daquela da que procede orixinalmente.

As especies naturalizadas poden pasar a ser especies invasoras de facerse o suficientemente abundantes como para provocaren un efecto adverso sobre as plantas e os animais nativos. Dous exemplos significativos son:
* o da cortadeira ou plumeiro da Pampa (*Cortaderia selloana*), que está considerada a sétima especie máis daniña da Península Ibérica, e en lugares como Galicia, Cantabria, Asturias ou Euskadi xa ten consideración de praga,
* e o do coello (*Oryctolagus cuniculus*) en Australia, onde os coellos asilvestrados convertéronse na principal praga do país debido á ausencia de depredadores e competidores naturais.

## Galería 

Ficheiro:Acacia dealbata.jpg|Flores de mimosa, árbore orixinaria de Australia, invasora e naturalizada en Galicia.
Ficheiro:Lunaria annua flowers.jpg|*Lunaria annua*, especie naturalizada en Europa proveniente da xardinaría
Ficheiro:Plumeiro Da Pampa - Invasiva2 (Almeiras - Culleredo - Galiza).JPG|Plumeiro da Pampa en Almeiras, Culleredo 
Ficheiro:Alopochen-aegyptiacus.jpg|O ganso de Exipto, ave africana naturalizada en moitos lugares de Europa 
Ficheiro:Wild rabbit in grass.jpg|Coello asilvestrado nunha granxa de Victoria, Australia

## Notas 
## Véxase tamén 
### Outros artigos 
* Endemismo
* Especie introducida
* Especie invasora
PROSITE

**PROSITE** é unha base de datos de proteínas. Consta de entradas que describen as familias proteicas, dominios e sitios funcionais e tamén os patróns de aminoácidos e perfís que hai nelas. Están revisados manualmente por un equipo do Instituto Suízo de Bioinformática e moi integrados coa anotación de proteínas de Swiss-Prot. PROSITE creouna en 1988 Amos Bairoch, que dirixiu este grupo durante máis de 20 anos. Desde xullo de 2009, o director dos grupos PROSITE, Swiss-Prot e Vital-IT é Ioannis Xenarios.

Entre os usos de PROSITE está a identificación de posibles funcións de novas proteínas descubertas e a análise de proteínas coñecidas para examinar actividades previamente indeterminadas. As propiedades de xenes ben estudados poden aplicarse a organismos bioloxicamente relacionados, e para xenes diferentes ou mal colecidos poden predicirse as funcións bioquímicas a partir das semellanzas. PROSITE ofrece ferramentas para a análise de secuencia de proteínas e detección de motivos (motivo de secuencia e patróns PROSITE). Forma parte dos servidores de análise proteómica ExPASy.

A base de datos **ProRule** constrúe as descricións de dominios proteicos de PROSITE. Proporciona información adicional sobre os aminoácidos funcional ou estruturalmente críticos. As regras conteñen información sobre residuos significativos bioloxicamente, como sitios activos, sitios de unión de substratos ou cofactores, sitios de modificación postraducional ou pontes disulfuro, para axudar a determinar a función da proteína. Estes poden xerar automaticamente a anotación baseada en motivos PROSITE.

En agosto de 2012, a edición 20.85 tiña 1650 entradas de documentación, 1308 patróns, 1039 perfís, e 1041 ProRules.

## Notas 
## Véxase tamén 
### Outros artigos 
* UniProt: unha base de datos de proteínas, e fonte central da información de proteínas ; PROSITE engade datos a ela.
* InterPro: unha base de datos centralizada, que agrupa datos de bases de datos de familias de proteínas, dominios e sitios funcionais; parte dos datos proceden de PROSITE.
* Predición da localización subcelular de proteínas: outro exemplo do uso de PROSITE.

### Ligazóns externas 
* Páxina web oficial
* ProRule &mdash; base de datos de regras baseadas en preditores PROSITE
Milow

**Jonathan Vandenbroeck**, nado en Borgerhout o 14 de xullo de 1981, é un cantante belga máis coñecido polo seu nome artístico **Milow**.

## Discografía 
### Álbums 
*The Bigger Picture (2006)
*Coming of Age (2008)
*Milow (2009)
*Maybe Next Year (Live) (2009)
*North and South (2011)
*From North to South (Live) 2012
*Silver Linings (marzo de 2014)

## Véxase tamén 
### Ligazóns externas 
*Páxina oficial
Presidente da Nación Navagho

[miniatura|220px|[Bandeira da Nación Navagho.]]
O cargo de **Presidente da Nación Navagho** (en ) foi creado en 1991 co obxectivo de restruturar o goberno da nación. O presidente e vicepresidente son elixidos cada catro anos, e só poden servir durante dúas lexislaturas no cargo.

Segundo o "Navajo Nation Code §1001-1006", un requisito dos presidentes é que deben falar a lingua navagho, entre outras cualificacións requiridas. No presente, a fluidez debe ser determinada polos votantes navaghos cando emiten o voto.

## Presidentes 
## Notas 
## Véxase tamén 
### Ligazóns externas 
* Páxina oficial
Russell Begaye

**Russell Begaye**, nado en Shiprock, Novo México, é un político do pobo navagho que foi o presidente da Nación Navagho dende o 2015 até o 2019. É o segundo navagho de Novo México que se converteu en Presidente dos navagho, malia non ser falante nativo de *Diné*, o idioma navagho. 

## Traxectoria 
### Formación 
En 1974, Begaye graduouse en Ciencias Políticas na Universidade de California nos Ánxeles (UCLA). En 1977, conseguiu o mestrado en Divindade, que é como se denominan os estudos teolóxicos nos Estados Unidos, do Southwestern Baptist Theological Seminary en Fort Worth, Texas.

### Carreira 
De 1977 a 2011, Begaye traballou para a Xunta de Misións de América do Norte. A partir de 2011, serviu no Consello da Nación Navagho ata a súa elección para a presidencia o 4 de abril de 2015 e tomou posesión do mesmo o 12 de maio de 2015. Permaceu no cargo ata o 8 de xaneiro de 2019, en que o sucedeu o, ata entón vicepresidente, Jonathan Nez.

En 2022, presentouse ás eleccións para o Consello da Nación Navagho.

## Vida persoal 
Begaye estivo casado con Kyoon Chung Begaye, unha dentista de Atlanta, quen non participaba nos asuntos da Nación Navagho polo que, durante o período da súa presidencia, foi a esposa do vicepresidente Jonathan Nez que realizou as funcións de Primeira Dama.

## Notas
Cruzada contra a coroa de Aragón

A **cruzada contra a coroa de Aragón** foi un conflito bélico que durou dende 1283 até 1285. A cruzada foi declarada polo papa Martiño IV contra Pedro o Grande, pola súa intervención nos asuntos sicilianos en contra da vontade papal. A maior parte do conflito desenvolveuse en terras catalás, malia que os primeiros episodios producíronse na fronteira navarro-aragonesa. En vinganza, a coroa de Aragón atacou Mallorca e Occitania.

Pedro o Grande tivo que loitar contra o exército cruzado que apoiaba a Filipe III de Francia, composto por tropas do Reino de Francia, o Reino de Mallorca e a República de Xénova, contando só coas tropas catalás e valencianas, e sen poder contar coa nobreza do Reino de Aragón que se abstivo de participar no conflito.

## Notas 
## Véxase tamén 
### Bibliografía 
* Ferran Valls Taberner e Ferran Soldevila, *Història de Catalunya*
* Bernat Desclot, *Llibre del rei en Pere e dels seus antecessors passats*
* Ramon Muntaner, *Crònica*
* 
*
Asedio de Barcelona (1713-1714)

O **asedio de Barcelona** foi unha operación militar central dentro da Guerra de Cataluña, derradeiro episodio hispánico da Guerra de Sucesión Española, entre o 25 de xullo de 1713 e o 11 de setembro de 1714. Malia que Barcelona xa fora asediada nesa mesma guerra uns anos antes, no Asedio de Barcelona (1706) - implicando a tropas das grandes potencias, durante a Guerra de Cataluña, os exércitos estranxeiros foran evacuados. Neste conflito enfrontáronse os defensores de Barcelona, compostos pola Coronela, o exército regular catalán con tropas procedentes do resto de territorios da Coroa de Aragón, e soldados doutros territorios que apoiaban a Carlos VI. O asedio foi proposto polo duque de Popoli, inicialmente máis como un bloqueo con aires de terrorismo bombardeiro, e non como un asalto propiamente dito, xa que agardaba a rendición por esgotamento da cidade. En xullo de 1713, a entrada en xogo dun exército proveniente do Reino de Francia para apoiar o exército español, provocado polo cambio de dirección militar cara ó Duque de Berwick, decantou severamente o devir do asedio, converténdose nun asalto de trincheiras e minas nas murallas. Moi superados en número, e completamente rodeados de soldados borbónicos, os defensores foron totalmente eliminados.

## Véxase tamén 
### Bibliografía 
*
*
*
* Copia na Biblioteca de Catalunya.
Apolinar Pastor Abal Cobas

**Apolinar Pastor Abal Cobas**, nado en 1853 e finado en Pontevedra a principios de outubro de 1932, foi un mestre e escritor galego.
## Traxectoria 
Deu clase na escola anexa á Escola Normal de Pontevedra. En 1908, cando xa tiña 20 anos de experiencia como docente, aspirou a unha praza de mestre en Luarca. Xubilouse como mestre da escola graduada anexa a Normal en 1923, ao facer 70 anos.

En 1888 publicou a obra *Higiene de la vista en las escuelas*, discurso dado o 25 de novembro dese ano na conferencia organizada pola Sociedad Pedagógica de Maestros de Pontevedra, e impresa por Viuda e Hijos de José M. Madrigal.

## Vida persoal 
Casou en Pontevedra con Laura Paz Rodríguez en 1895, e foi pai de Julia Abal Paz.
## Notas
MetaCyc

**MetaCyc** é unha base de datos que contén extensa información sobre vías metabólicas e encimas de moitos organismos. Os datos de MetaCyc cobren todos os dominios da vida e foron curados a partir de máis de 41.000 publicacións

Entre as aplicacións de MetaCyc están o uso como conxuntos de datos de referencia para a predición por computador de vías metabólicas de organismos a partir dos seus xenomas secuenciados; foi utilizada tamén para realizar predicións de vías metabólicas para miles e organismos, incluíndo os que están na BioCyc Database Collection. MetaCyc tamén se usa na enxeñaría metabólica e en investigación metabolómica.

MetaCyc contén amplos datos sobre encimas individuais, para os que se describe a súa estrurura de subunidades, cofactores, activatores e inhibidores, especificidade de substrato, e, nalgúns casos, constantes cinéticas. Os datos de MetaCyc sobre reaccións inclúen mapados de átomos preditos que describen a correspondencia entre átomos nos compostos reactivos e os produtos.
Tamén proporciona *mini-revisións* de encimas e referencias da literatura científica. Os datos de MetaCyc sobre metabolitos inclúen datos de estruturas, enerxía libre de Gibbs de formación predita, e ligazóns a bases de datos externas.

## Notas
PRIAM

**PRIAM** é o acrónimo francés de '''Profils pour l'identification automatique du métabolisme** (**P**e**r**fís para a **I**dentificación **A**utomática do **Metabolismo'''), os cales son un método de identificación automática de encimas entre secuencias proteicas de xenomas completamente secuenciados desenvolvido na Universidade Claude Bernard Lión 1 (UCBL) e baséanse en matrices de cálculo específicas de posición (PSSM) xeradas automaticamente para cada encima referenciado.

## Notas 
## Véxase tamén 
### Ligazóns externas 
* Clotilde Claudel-Renard, Claude Chevalet, Thomas Faraut, Daniel Kahn, « PRIAM: Enzyme-specific profiles for metabolic pathway prediction », Pôle Rhône Alpes de Bioinformatique (PRABI).
IntEnz

A **IntEnz** (do inglés ***Int**egrated relational **Enz**yme database*, Base de datos de Encimas relacional Integrada) é unha base de datos de libre acceso que reúne información sobre encimas.

Foi creado e mantido polo EBI (European Bioinformatics Institute), parte do EMBL (European Molecular Biology Laboratory), un instituto de investigación académica con sede no *Wellcome Trust Genome Campus*, en Hinxton, preto de Cambridge, Reino Unido, coa colaboración do Swiss Institute of Bioinformatics (SIB).

Utiliza o sistema de nomenclatura de encimas desenvolvido pola Unión Internacional de Bioquímica e Bioloxía Molecular.

## Notas 
## Véxase tamén 
### Ligazóns externas 
:*
Xardín Botánico de Missouri

miniatura|Xardín vitoriano.

miniatura|Invernadoiro tropical.
O **Xardín Botánico de Missouri** é un xardín botánico situado en St. Louis, Missouri.  Coñécese informalmente como '''Shaw's Garden'* polo seu fundador, o filántropo Henry Shaw.
miniatura|Labirinto.

## Galería de imaxes 

Ficheiro:Missouribonsaigarden.jpg|Bonsái.
Ficheiro:Henry Shaw Mausoleum.jpg|Mausoleo de Henry Shaw, no propio xardín.
Ficheiro:Botanical Garden, Saint Louis.jpg|Seiwa-en.

## Casa das bolboretas
O xardín conta cun *bolboretario*, o *Sophia M. Sachs Butterfly House'', en Chesterfield.

## Véxase tamén
### Ligazóns externas 
*Missouri Botanical Garden
*Building big: Databank: Climatron (pbs.org)
*Tower Grove Park
*Botanicus, Digital library
Batalla de Montjuïc (1641)

A **batalla de Montjuïc** de 1641 foi unha batalla que se librou o 26 de xaneiro de 1641 na montaña de Montjuïc da cidade de Barcelona, sete meses máis tarde do levantamento popular coñecido como Corpus de Sang (7 de xuño de 1640).

A batalla é un dos episodios da Guerra dos Segadores e enfrontou as tropas catalás comandadas polo deputado militar da Generalitat Francesc de Tamarit, co apoio da cabalería francesa do duque de Bouillon, contra as tropas de Filipe IV de España comandadas por Pedro Fajardo de Zúñiga y Requesens, *marqués de los Vélez*. A batalla resolveuse cunha vitoria catalá contundente e o masacre das tropas españolas, que tiveron de fuxir ata Tarragona.

## Véxase tamén 
### Bibliografía 
* 
* 
*
*
Xusto Rodríguez Río

**Xusto Alexandre Rodríguez Río**, nado en Cangas (Foz) o 8 de maio de 1970, é responsable da Área de Terminoloxía da Universidade de Santiago de Compostela.

## Traxectoria 
Licenciouse en Filoloxía Hispánica na Universidade de Santiago de Compostela e posteriormente foi docente nos departamentos de Filoloxía Galega das universidades de Vigo e de Santiago de Compostela.
* *Un idioma preciso*, (2010), 2.0 editora, Santiago de Compostela. ISBN 978-84-936514-0-4.

## Notas 
## Véxase tamén 
### Ligazóns externas 
* Coñecéndomos a Xusto Rodríguez
* Entrevista de Eduardo Rolland en Gciencia
César Abellás Vázquez

**César Abellás Vázquez**, nado no Carballiño en 1873 e finado en Lugo o 13 de xaneiro de 1943, foi un mestre, relixioso e escritor galego.

## Traxectoria 
Estudou no Seminario de Ourense, e deu clase nese centro e na Catedral de Lugo. Colaborou nas publicacións *La Nueva Época* e *La Región*. Foi membro correspondente da Real Academia Galega desde 1907. Finou en Lugo o 13 de xaneiro de 1943.

Foi irmán de Ramón e Cándido Abellás Vázquez.

## Obra 
* *El Syllabus de Pío IX y la Apologética cristiana* (Lugo, 1907)
* *Discurso pronunciado en la iglesia de los PP. Franciscanos de la ciudad de Lugo el 26 de septiembre de 1908... con motivo de la solemne inauguración del gran órgano construído para dicha iglesia por el hermano lego de la misma comunidad Fr. Manuel Fernández* (Lugo, 1908)
* *La Eucaristía, fuente de vida sobrenatural* (Madrid, 1911)
* *Oración fúnebre del Excmo. e Ilmo. Arzobispo de Burgo y ex-obispo de Lugo Sr. D. Benito Murúa López* (Lugo, 1913)
* *La virtud y el trabajo* (Certamen de la Virtud organizado pola Liga de Amigos de Lugo o 26 de maio de 1913)
* *La Tercera Orden de San Francisco y la juventud* (Madrid, 1914)
* *La enseñanza y la educación* (Lugo, 1918; Festival organizado pola Cámara de Comercio)
* *La defensa de La Coruña en 1589* (A Coruña, 1918)
* *Oración fúnebre del Excmo. e Ilmo. Sr. Arzobispo de Santiago Dr. D. Manuel Lago González* (Lugo, 22 de abril de 1925)
* *Poesías religiosas* (1944; en galego e castelán)

## Notas 
## Véxase tamén 
### Bibliografía 
* 
*
Cándido Abellás Vázquez

**Cándido Abellás Vázquez**, nado en Señorín (O Carballiño) o 23 de febreiro de 1871 e finado en Vigo o 18 de maio de 1951, foi un relixioso e escritor galego.

## Traxectoria 
Sendo diácono, o 16 de maio de 1895 tomou o hábito da orde dos Freires Menores no Convento de San Francisco do Val de Deus, sendo nomeado frade un ano despois. O 27 de setembro de 1896 foi ordenado sacerdote. Foi vicedirector da publicación *El Eco Franciscano*. Pasou os seus últimos anos no convento de San Diego de Canedo (Ponteareas), e morreu na residencia franciscana de Vigo.

Foi irmán de Ramón e César Abellás Vázquez.

## Obra 
As súas obras son de literatura piadosa e de estudos da doutrina mística. Publicou tamén numerosos artigos de temas espirituais.

* *Devoto novenario a la Inmaculada Concepción de María Santísima, con una breve reseña histórica de su milagrosa imagen en el convento de P.P. Franciscanos de Castroverde de Campos* (Barcelona, 1902)
* *Páginas espirituales de vida sobrenatural* (Santiago 1925)
* *Leyenda de San Francisco de Asís, escrita por tres de sus compañeros* (Lugo, 1927; versión castelá do texto latino de Marcelino de Civezza e Teófilo Domenichelli)
* *Devotos pensamientos de Sta. Teresita del Niño Jesús* (Barcelona, 1929, 2ª edición)
* *El alma confiada. Breves consideraciones encaminadas a aumentar en las almas piadosas la confianza en Dios* (Madrid, 1929)
* *Suma espiritual para las almas religiosas* (Santiago, 1933; prólogo de Samuel Eiján). O texto aparecera xa en *El Eco Franciscano* como serie de artigos co nome de "Esbozo de un libro".
* *Glosario al alfabeto de religiosos por San Buenaventura*

## Véxase tamén 
### Bibliografía 
* 
* Vilanova Rodríguez, A. (1952): "Orensanos Ilustres", na revista *Posío, Arte y letras*.
Praia de Arealonga, Barreiros

A **praia de Arealonga** é un areal galego do mar Cantábrico, situado entre as parroquias de Santiago de Reinante ao leste e San Miguel de Reinante ao oeste, no concello de Barreiros.

É unha das maiores e máis concorridas da Mariña de Lugo. Nela é tradicional a celebración dun concurso de esculturas na area o día de Santiago, 25 de xullo.

## Galería de fotos 

Ficheiro:EsculturaareaReinante.JPG|A escultura da area ganadora do concurso 2005, "Cervantes".
Ficheiro:EsculturaareaReinante2.JPG|"Gran pirámide", escultura gañadora dun premio no concurso 2005, xunto co seu co-autor. 
Ficheiro:EsculturaareaReinante3.JPG|"Fortaleza Azteca", participante no concurso 2005.
CIE-10

A **CIE-10** é o acrónimo da décima edición da Clasificación Internacional de Doenzas (en inglés, ICD, *International Statistical Classification of Diseases and Related Health Problems*). Determina a clasificación e codificación das doenzas e unha ampla variedade de signos, síntomas, feitos anormais, denuncias, circunstancias sociais e causas externas de danos e/ou enfermidade.

## Historia
A CIE foi publicada pola Organización Mundial da Saúde (OMS). Emprégase a nivel internacional para fins estadísticos relacionados con morbilidade e mortalidade, os sistemas de reintegro e soportes de decisión automática en medicina. Este sistema está deseñado para promover a comparación internacional da recolección, procesamento, clasificación e presentación destas estadísticas. A CIE é a clasificación central da WHO Family of International Classifications (WHO-FIC) (en galego, a Familia de Clasificacións Internacionais da OMS).

A lista CIE-10 ten a súa orixe na «Lista de causas de morte», da cal a primeira edición  realizouna o Instituto Internacional de Estadística en 1893. A OMS fíxose cargo da mesma en 1948, na sexta edición, a primeira en incluír tamén causas de morbilidade. A día de hoxe, a lista en vigor é a décima, e a OMS segue a traballar nela.

A CIE-10 desenvolveuse en 1992 e o seu propósito foi rastrexar estadísticas de mortalidade. A OMS publica actualizacións menores anuais e actualizacións maiores cada tres anos.

Posteriormente, algúns países teñen creado as súas propias extensións do código CIE-10. Por exemplo, Australia presentou a súa primeira edición, a «CIE-10-AM» en 1998; Canadá publicou a súa versión no 2000, a «CIE-10-CA». Alemaña tamén ten a súa propia extensión, a «CIE-10-GM».

Nos Estados Unidos de América, engadiuse o anexo co sistema de clasificación de procedementos, o ICD-10-PCS. A pesar de que xa utilizan o manual de procedementos, os Estados Unidos e Porto Rico estanse a preparar para a posta en funcionamento do Sistema de Clasificación de Enfermidades para comezar en outubro de 2015.

## Codificación
Cada afección pode ser asignada a unha categoría e recibir un código de até seis caracteres de lonxitude (en formato de X00.00). Cada unha de tales categorías pode incluír un grupo de doenzas similares. Os seguintes códigos empréganse pola Clasificación Estadística Internacional de Doenzas e Problemas Relacionados coa Saúde.

## Notas 
## Véxase tamén 
### Ligazóns externas 
* CIE-10 en castelán, Ministerio de Sanidad de España
* Convertidor de CIE-9 a CIE-10 en español, Ministerio de Sanidad de España
* Conversor de códigos CIE-9 a CIE-10 y búsqueda de códigos CIE-10 en español 
* Descargar ou consultar en liña
Emmanuel Pierrat

**Emmanuel Pierrat**, nado o 23 de agosto de 1968 en Nogent-sur-Marne, é un escritor e avogado francés especializado en dereitos de autor. Así mesmo, é membro do *Conseil national des barreaux* (onde en 2015 foi designado vicepresidente da comisión de asuntos europeos e internacionais), membro do ''Conseil de l'Ordre*, e curador do  Musée du Barreau de Paris. Tamén fixo labores de tradución e edición e foi elixido concelleiro municipal do sexto arrondissement de París entre 2008 e 2014.

Licenciouse en dereito na Université Panthéon-Assas.

## Obra
### Novelas
* *Histoire d'eaux*, París, ed. le Dilettante, 2002, 96 p. (ISBN 2-84263-051-3)
* *La Course au tigre*, París, ed. le Dilettante, 2003, 154 p. (ISBN 2-84263-070-X)
* *Le Sexe'', París, (direction d'ouvrage) La Découverte, 2003, col. « "Les Français peints par eux-mêmes" », 132 p. (ISBN 2-7071-3843-6)
* *A industria do sexo e do peixe empanado* (''L'Industrie du sexe et du poisson pané*), París, éd. le Dilettante, 2004, 182 p. (ISBN 2-84263-083-1)
* *Les Dix Gros Blancs*, París, ed. Fayard, 2005, 210 p. (ISBN 2-213-62224-8)
* *Fin de pistes*, París, éd. Léo Scheer, 2006, 210 p. (ISBN 2-7561-0040-4)
* *Troublé de l'éveil*, París, ed. Fayard, 2008, 195 p. (ISBN 978-2-213-63524-8)
* *Maître de soi*, París, Éditions Fayard, 2010, 245 p. (ISBN 978-2-213-63865-2)
* *Une maîtresse de trop*, París, Biro Éditeur, 2010 (ISBN 978-2-35119-070-8)
* *L'Editrice'', París (fuera de colección), L'instant érotique, 2010, 181 p. (ISBN 978-2-258-08448-3)
* *Maître Nemo largue les amarres*, París, L'Une&L'Autre, 2010, 31 p. (ISBN 978-2-35729-044-0)
* *Qui a tué Mathusalem?*, París, en colaboración con Jérôme Pierrat, Denoël, 2012, 208 p. (ISBN 978-2-207-26134-7)
* *La Féticheuse*, París, Atelier in-8, 2012, 24 p. (ISBN 978-2-36224-025-6)
* *Le Procès du dragon*, Le Passage, 2015.

## Notas
## Véxase tamén
### Ligazóns externas
* Ficha de Pierrat na páxina web do gabinete que dirixe
Copa de Europa de rugby 2014-2015

A **Copa de Campións Europea de Rugby 2014-2015** foi a primeira edición da European Rugby Champions Cup, máxima competición anual entre clubs de rugby union dos países do Torneo das Seis Nacións. A competición substitúe á Heineken Cup. O campionato comezou o 17 de outubro de 2014 coa primeira xornada da fase de grupos e rematou o 2 de maio do 2015 coa gran final no Twickenham Stadium de Londres, a catedral do rugby.

O combinado campión foi o equipo francés do RC Toulon que venceu na final ao tamén francés ASM Clermont Auvergne por 24 a 18.

## Equipos 
20 clubs das 3 mellores ligas europeas compite nesta copa.
* Inglaterra, 7 equipos
** Os 6 primeiros equipos da Aviva Premiership 2013-2014.
** O sétimo equipo equipo inglés foi o London Wasps, que venceu na eliminatoria do 7º ao correspondente club do Top 14, o Stade Français.
* Francia, os 6 primeiros equipos do Top 14 2013-2014
* Irlanda, Italia, Escocia e Gales, 7 equipos do Pro12 2013-2014
** O mellor club de cada un dos catro países.
** Os tres equipos seguintes non clasificados segundo este sistema.

Estes foron os 20 equipos clasificados:

### Eliminatoria pola 20ª praza 
Estes dous equipos xogaron o playoff ao rematar na sétima posición nas súas respectivas ligas.

Esta eliminatoria celebrouse en dúas roldas, no 18 e no 24 de maio no campo de cada un.

Os Wasps gañaron a eliminatoria cun resultado global de 50 a 35.

## Fase de grupos 
O sorteo dos grupos celebrouse o 10 de xuño de 2014 no Stade de la Maladière en Neuchâtel.

Os equipos xogaron entre si dúas veces, unha na casa e outra fóra. A fase deu comezo o 17 de outubro de 2014 e rematou o 25 de xaneiro de 2015, despois os campións de grupo e os tres mellores segundos avanzaron aos cuartos de final.

Os equipos foron premiados con puntos en cada encontro segundo o resultado. Os clubs recibiron 4 puntos pola vitoria, 2 polo empate, 1 de bonus ofensivo por facer 4 ou máis ensaios nun partido e 11 defensivo por perder por sete puntos ou menos.

### Grupo 1 
### Grupo 2 
### Grupo 3 
### Grupo 4 
### Grupo 5 
### Campións e segundos de grupo 
## Fase final 
Os oito clasificados xogaron a eliminatoria na fin de semana do 3 ao 5 de abril de 2015. Os catro encontros decidíronse segundo a clasificación de gañadores e segundos o 1 contra o 8, o 2 contra o 7, o 3 contra o 6 e o 4 contra o 5. As eliminatorias dispútanse a un encontro no campo do equipo con mellor clasificación.

As semifinais xogáronse na fin de semana do 18 e do 19 de abril.

Os gañadores das semifinais disputaron a final no Twickenham Stadium o 2 de maio de 2015.

### Cuartos de final 
### Semifinais 
### Final 
## Véxase tamén 
### Ligazóns externas 
* Páxina web oficial
### Outros artigos 
* European Rugby Challenge Cup 2014-2015
División de Honra B de Rugby 2015-2016

A **tempada 2015-2016 da División de Honra B** foi a 18ª edición da segunda división de rugby en España, tal como foi reestruturada en 1998, cando a Primeira Nacional pasou de ser a segunda división a ser a terceira. Organizada pola Federación Española de Rugby, foi por segundo ano seguido o único nivel intermedio entre a máxima competición nacional, a División de Honra, e as diversas ligas rexionais de cada federación autonómica.
Comezou o 19 de setembro de 2015 e rematou o 29 de maio de 2016, resultando campión da categoría o Club de Rugby Ciencias de Sevilla, que acadou o ascenso directo á División de Honra.

## Formato 
A competición conta con 36 equipos participantes, catro deles filiais de clubs que compiten na División de Honra (El Salvador, VRAC, Cisneros e Santboiana). Os 36 equipos están divididos en tres grupos segundo criterios xeográficos, tendo cada grupo 12 equipos.

A liga regular está composta por 22 xornadas, nas que cada equipo xoga contra tódolos rivais do seu grupo dúas veces, unha como anfitrión e outra como visitante. Ó remate da tempada regular levarase a cabo a fase de ascenso, na que terán dereito a competir oito equipos: os dous primeiros equipos de cada grupo e os dous terceiros que teñan máis puntos na liga. A fase de ascenso consiste en eliminatorias directas con encontros de ida e volta (cuartos de final, semifinais e final). O gañador da final será o único equipo que acade o ascenso directo, mentres que o outro equipo finalista aínda terá a oportunidade de ascender nunha eliminatoria de promoción na que se enfrontará ó penúltimo equipo da máxima categoría.

## Fase de liga regular 
### Grupo A 
O grupo A corresponde á zona xeográfica do norte de España, é nel compiten os equipos de Navarra, A Rioxa, País Vasco, Castela e León, Cantabria, Asturias e Galicia, que nesta edición está representada por dous equipos: o Vigo R.C. e o C.R.A.T. A presenza destes dous equipos na División de Honra B estivo en perigo por non ter asinada a Federación Galega de Rugby un seguro médico a tempo, de xeito que os dous equipos tiveron que aprazar os encontros correspondentes ás dúas primeiras xornadas. Nunha situación semellante estivo o Oviedo R.C. que tivo que aprazar o seu primeiro encontro de liga por non ter asinado un seguro médico a tempo.

### Grupo B 
### Grupo C 
## Fase de ascenso 
* 
O resultado da fase de ascenso foi o título de campión da División de Honra B para o Club de Rugby Ciencias de Sevilla, e polo tanto o seu ascenso directo a División de Honra. Como subcampión, o CAU Valencia é o equipo que participará na eliminatoria de promoción fronte ó penúltimo equipo da División de Honra, o Gernika Rugby Taldea.

## Véxase tamén 
### Ligazóns externas 
* Calendario da División de Honra B 2015-2016 na páxina web da Federación Española de Rugby 
* Normativa da División de Honra B 2015-2016 na páxina web da Federación Española de Rugby 
### Outros artigos 
* División de Honra de Rugby 2015-2016
* Liga Galega de Rugby 2015-16
Gromo de raios gamma

[miniatura|400px|dereita|Luminiscencia [espectro visible|visible de GRB 970508 ollada un mes despois da detección do gromo. Cando a fusión non xera a presión de abondo para contrarrestar a gravidade, a estrela colapsa axiña para formar un burato negro. En teoría, a enerxía pode ser liberada durante o colapso na dirección do eixo de rotación para formar un gromo de raios gamma. Os gromos a miúdo son acompañados por outros fenómenos de longa ou curta duración. Un gromo caracterízase pola súa forte luminosidade.]]
Os **gromos de raios gamma** (tamén coñecidos como explosións de raios gamma ou **GRB** nas súas siglas en inglés) son escintileos de raios gamma asociados con explosións estremadamente enerxéticas en galaxias afastadas. Son os eventos electromagnéticos máis luminosos que ocorren no universo. Os gromos poden durar dende uns nanosegundos até varias horas, pero polo xeral, un gromo típico adoita durar uns poucos segundos. Con frecuencia son seguidos por unha luminescencia residual de longa duración de radiación a lonxitudes de onda maior, (raios X, radiación ultravioleta, luz visible, radiación infravermella e radiofrecuencia).

## Notas 
## Véxase tamén 
### Ligazóns externas 
;Misión BRG
* Official NASA Swift Homepage
* UK Swift Science Data Centre
* Swift Mission Operations Center at Penn State
* HETE-2: High Energy Transient Explorer
* INTEGRAL: INTErnational Gamma-Ray Astrophysics Laboratory
* BATSE: Burst and Transient Source Explorer
* Fermi Gamma-ray Space Telescope 
* AGILE: Astro-rivelatore Gamma a Immagini Leggero 
* EXIST: Energetic X-ray Survey Telescope
Cegoñela común

A **cegoñela común** (***Himantopus himantopus***) é unha ave de distribución xeográfica moi ampla, caracterizada pola lonxitude das súas patas, extremadamente longas en relación ó corpo. Está en discusión se esta ave é unha única especie ou varias, e, segundo diversos expertos, so o nome científico *Himantopus himantopus* poderían estar comprendidas en realidade entre 2 e 4 especies.

## Descrición 
Os exemplares adultos miden entre 33 e 36&nbsp;cm de lonxitude, teñen patas moi longas de cor rosada e un bico negro longo e fino. Son de cores contrastadas: negras por riba e brancas por debaixo. A cabeza é branca e o pescozo parcialmente negro. A presenza de cor negra na cabeza é máis marcada nos machos, pero non exclusiva deles, polo que non é definitiva para diferenciar os sexos. Ademais, os machos adoitan perdera cor negra da cabeza no inverno. As aves inmaturas substitúen o negro da caluga polo gris, teñen o lombo acastañado e as puntas das plumas das ás claras, o que, cando voan, permite ver uña liña clara nas beiras das ás.

## Distribución xeográfica 
Viven en zonas chás con augas doces, salobres ou salgadas en lagoas, salinas e lagos. A lonxitude das patas permítelles procurar alimento en augas relativamente fondas. As discusións que provoca a exacta cuantificación de especies fan difícil indicar a distribución xeográfica exacta, aínda que se considerarmos unha especie única, abranguería practicamente os cinco continentes. As poboacións que crían en Europa pasan o inverno en África.

## Alimentación e reprodución 
Comen principalmente insectos e crustáceos que apañan na area ou na auga. Fan os niños, a miúdo en pequenos grupos mesturados con outras aves de ribeira, como a avefría, preto da auga.

## Galería de imaxes 

White-headed_Stilt_Rottnest.jpg|Adulto na illa Rottnest.
Black Winged Stilt Chick.jpg|Ave inmatura.
Himantopus himantopus P5150181.jpg|Polos de *Himantopus himantopus*. 
Himantopus himantopus P4137479.jpg|Adulto no niño.
Black winged Stilt I- Kolkata IMG 0400.jpg|*Himantopus himantopus himantopus* voando.
Black winged Stilt I MG 9747.jpg|*Himantopus himantopus himantopus*- Adulto.
Black winged Stilt (Immature) I IMG 9021.jpg|*Himantopus himantopus himantopus*- Immaturo.
Himantopus himantopus MHNT.jpg|

## Notas
## Véxase tamén 
### Outros artigos 
* Catálogo galego de especies ameazadas
Castelo de Vitres

O **castelo de Vitres** era unha torre defensiva sita na base do Masteiro, na Serra do Barbanza, nun promontorio a 472 m de altitude que domina a ría de Arousa. A vía romana XX *per loca marítima* pasa pola base da torre, e aínda se conserva o pavimento da calzada. As ruínas están próximas á aldea de Mosquete, na parroquia de Boiro, no concello de Boiro.

## Notas 
## Véxase tamén 
### Bibliografía 
* 
* 
* 

### Ligazóns externas 
*
Qarağandı

**Qarağandı** (en , ; en , *"Karaganda"*, forma oficial até 1993) é a capital da rexión homónima de Kazakhstán. É a cuarta cidade en poboación do país, con 459.778 habitantes segundo o censo de 2009. Na década de 1940 arredor do 70% da poboación da cidade eran alemáns descendentes dos alemáns do Volga que foran deportados por Stalin na segunda guerra mundial.
Ángel Rodal

**Ángel Rodal Almuíña**, nado en Baiona o 6 de maio de 1967, é un terapeuta e político galego do Partido Popular de Galicia, alcalde de Baiona de 2015 a 2019..

## Traxectoria 
Asumiu a alcaldía de Baiona en outubro do 2015, con motivo do nomeamento do seu curmán, Jesús Vázquez Almuíña, como Conselleiro de Sanidade da Xunta de Galicia.

## Notas
Hijos de J. Barreras

**Hijos de J. Barreras, S.A.** é unha empresa viguesa adicada ao deseño, construción e reparación naval.

## Historia
Nos seus inicios o estaleiro construía veleiros para a pesca asociados coa conserveira Massó. Nos seus 120 anos de historia a empresa leva construídos máis de 1 600 buques. Barreras foi o maior estaleiro privado de España. En 2013 a declaración de ilegal do Tax lease levou á creva da empresa entrando no accionariado Pemex que mercou o 51% por 6 millóns de euros.

miniatura|dereita|Maqueta buque para Balearia.

## Notas 
## Véxase tamén 
### Bibliografía 
*
Orán, Alxeria

**Orán** (en , *Wahrān*) é unha cidade do noroeste de Alxeria, capital da provincia homónima. Localízase na beira do mar Mediterráneo, a 432 quilómetros da capital Alxer. A cidade ten unha poboación de 759.645 habitantes (2008) e é o principal centro de transporte de mercancías e industrial do occidente do país.

Durante o período colonial francés, Orán foi a capital do departamento de Orán. É un importante porto e centro comercial, e é sede da Universidade de Orán. O barrio antigo da cidade posúe unha alcazaba e unha mesquita do século XVIII. A poboación da cidade era de 674.273 persoas (2009), e a urbana dun millón.
## Notas 
## Véxase tamén
Constantina

**Constantina** (en , *"Qusanṭīnah"*) é unha cidade de Alxeria, capital da provincia homónima. Localízase no nordeste do país, e é a terceira maior cidade do país logo de Alxer e Orán. A cidade ten unha poboación de 448.374 habitantes (2008).

## Notas 
## Véxase tamén
### Ligazóns externas
Tomris İncer

**Tomris İncer**, nada o 16 de marzo de 1948 en Bulgaria e finada o 5 de outubro de 2015 en Istanbul, foi unha actriz turca.

## Traxectoria 
En 1974 entrou na prestixiosa compañía teatral da cidade de Istanbul, a İstanbul Şehir Tiyatroları, e ao longo da súa carreira protagonizou numerosas obras clásicas e contemporáneas, ademais apareceu en varios filmes.

## Obras teatrais 
* *Öldün, Duydun mu?* : Yiğit Sertdemir - Altıdan Sonra Tiyatro - 2013
* *Gerçek Hayattan Alınmıştır* : Yiğit Sertdemir - Altıdan Sonra Tiyatro - 2012
* *Les Liaisons dangereuses*: Choderlos De Laclos - İstanbul Şehir Tiyatrosu - 2010
* *O vizconde demediado* : İtalo Calvino - İstanbul Şehir Tiyatrosu - 2010
* ''Dünya'nı Ortasında Bir Yer* : Özen Yula - İstanbul Şehir Tiyatrosu - 2010
* *Divane Ağaç* : Turgay Nar - İstanbul Şehir Tiyatrosu - 2009
* *Leonce und Lenas* : Georg Büchner - İstanbul Şehir Tiyatrosu - 2008
* *Ölümsüz Öykü* : Karen Blixen - İstanbul Şehir Tiyatrosu - 2007
* *Eskici Dükkanı* : Orhan Kemal - İstanbul Şehir Tiyatrosu - 2006
* *Far away*: Carly Churchill - İstanbul Şehir Tiyatrosu - 2005
* *Medea* : Euripides - İstanbul Şehir Tiyatrosu - 2003
* *Ricardo III* : William Shakespeare - İstanbul Şehir Tiyatrosu - 2001
* *Kapıyı Aç* : Krzysztof Choinski - İstanbul Şehir Tiyatrosu - 2001
* *Gölge Ustası* - İstanbul Şehir Tiyatrosu
* *Canlı Maymun Lokantası* : Güngör Dilmen - İstanbul Şehir Tiyatrosu
* *Altı Derece Uzak* - İstanbul Şehir Tiyatrosu
* *Mikado'nun Çöpleri* : Melih Cevdet Anday - İstanbul Şehir Tiyatrosu
* *O&nbsp;soño dunha noite de San Xoán* : William Shakespeare - İstanbul Şehir Tiyatrosu - 1980

## Filmografía 
* *Böyle Bitmesin* - 2012
* *Aşk ve Ceza* - 2010
* *Tramvay* - 2006
* *Binbir Gece* - 2006 
* *Yedi Günah, Yedi Tepe, Bir Metropol* - 2005 
* *Bir İstanbul Masalı* - 2003
* *Aşk ve Gurur* - 2002 
* *Gönlümdeki Köşk Olmasa* - 2002 
* *Karşılaşma* - 2002 
* *Çamur* - 2002 
* *O da Beni Seviyor* - 2001 
* *Bana Old and Wise'ı Çal* - 1998 
* *Kuşatma Altında Aşk* - 1997 
* *Aylaklar* - 1994 
* *Tersine Dünya* - 1993 
* *Gizli Yüz* - 1990 
* *At Gözlüğü* - 1978
* *Azap'' - 1973
## Véxase tamén 
### Ligazóns externas 
* Ficha de  en IMDb
* Ficha de Tomris İncer en Sinema Türk
Castelo do Pico Sacro

O **Castelo do Pico Sacro** foi construído na Alta Idade Media no cumio do Pico Sacro, substituíndo unha pequena capela próxima ó mosteiro de San Sebastián. No século XV a fortaleza foi destruída durante as revoltas irmandiñas, e foi posteriormente reconstruída polo arcebispo Alonso de Fonseca para defenderse da casa de Altamira residente na torre de Cira. Só se conservan restos da planta e do alxibe.

## Véxase tamén 
### Ligazóns externas 
* 
*
Castelo de Brandufe

O **castelo de Brandufe**, tamén coñecido como **castelo Grande** ou **castelo da Ruña**, é un castelo galego que se atopa en situación ruinosa  no lugar de Monteagudo parroquia de Colúns do concello coruñes de Mazaricos.

## Características 
Trátase dun castelo altomedieval situado nos montes da Ruña, no Alto das Barreiras a 643&nbsp;m de altitude. O castelo non se sitúa no promontorio máis alto (Castelo Pequeno - 646&nbsp;m) para poder manter unha liña de visión directa co Monte Pindo. O castelo conta cunha muralla defensiva e un foxo escavado en rocha viva.

## Notas 
## Véxase tamén 
### Ligazóns externas 
* 
*
Santiago Auserón

**Santiago Auserón**, nado en Zaragoza o 25 de xullo de 1954, é un cantante aragonés. Coñecido artisticamente como **Juan Perro**, é ex vocalista de Radio Futura.

En decembro de 2022 foi Medalla de Ouro ao Mérito nas Belas Artes do Goberno de España.

Estudou filosofía na Universidade Complutense de Madrid (1972-1977) e no Centre universitaire de Vincennes, Université Paris VIII (1977-1978). Foi vocalista e músico de Radio Futura dende 1980 a 1992.

En 2011, recibiu o Premio Nacional das Músicas Actuais.

## Notas
Castelo de Vigo

O **Castelo de Vigo** é unha construción defensiva sita nos Montes Penedo de Vigo, entre as parroquias de Sabugueira (Santiago de Compostela) e Vigo (Boqueixón). O estado actual é de ruínas, pero aínda é apreciable unha elevación artificial no cumio do Alto do Castelo, a 498 m de altitude.

Dende esta posición domínanse o val da Ulla e o Pico Sacro, onde había outro castelo, e garda visuais con outros picos: Pico Xesteiras, Monte Xiabre, Outeiro da Meda, Monte Muralla, Iroite, Monte Pindo, Monte Pedroso, Monte Xalo, Serra dos Ancares e Monte Farelo. Na actualidade goza tamén dunha visión privilexiada sobre o aeroporto da Lavacolla.

## Notas 
## Véxase tamén 
### Ligazóns externas 
*
Castelo de Monte Muralla

O **castelo de Monte Muralla** é unha fortificación sita no Monte Muralla, entre as aldeas de Campelo (Rianxo) e Aldarís (Lousame) a 660 m de altitude, dominando a Serra do Barbanza e as desembocaduras dos ríos Ulla e Tambre. Na actualidade só quedan restos de muros esborrallados entre as instalacións dun parque eólico.

## Notas 
## Véxase tamén 
### Ligazóns externas 
*
Castelo da Pluma

O **castelo da Pluma** é unha hipotética fortificación alto medieval sita a 489 m de altitude no monte que leva o mesmo nome, preto do lugar de Lamelas, na parroquia de San Fiz de Monfero, no concello de Monfero.

## Notas 
## Véxase tamén 
### Ligazóns externas 
*
Fortaleza de Barcala

A **Fortaleza de Barcala** é unha fortaleza sita na parroquia de Broño, en Negreira, da que só quedan restos de tres muros de pedra concéntricos. Edificouse sobre un antigo castro e no século XIV foi arrasada polos irmandiños.

## Notas
## Véxase tamén 
### Bibliografía 
* 

### Ligazóns externas 
*
Torre de Broño

A **torre de Broño** foi unha construción defensiva altomedieval que complementaba a fortaleza da Barcala. Está sita a 285 m de altitude nun outeiro denominado Monte do Castelo de San Martiño de Broño, próximo ás aldeas de Redemuíños, San Martiño, Camiño Real e Feáns, na parroquia de Broño, concello de Negreira. Na actualidade a torre está en ruínas e so quedan a mota e algún muro esborrallado.

O castro de Guimaráns, a fortaleza da Barcala e a **torre de Broño** están practicamente aliñados, e dominan tres tramos consecutivos do río Barcala.

## Notas 
## Véxase tamén 
### Ligazóns externas 
*
Campionato de Galicia de fútbol 1923/24

O **Campionato de Galicia** da **Serie A 1923/24** foi a décima edición do Campionato de Galicia de fútbol organizado pola Federación Galega de Fútbol. Comezou en outubro de 1923 e rematou en marzo de 1924. O primeiro posto do torneo outorgaba a clasificación para a Copa de España.
Participaron o Celta de Vigo, o Eiriña Club de Fútbol, o Deportivo da Coruña, o Racing Club de Ferrol, o Unión Sporting Club e o Pontevedra Athletic Club. O torneo disputouse en dúas fases. Na primeira fase competiron os seis equipos dividos en tres grupos de dous equipos cada un, agrupados por proximidade xeográfica, dos que resultou un equipo vencedor e un equipo derrotado por cada grupo. Na segunda fase foron agrupados os tres vencedores da fase de grupos e pelexaron polos tres primeiros postos do campionato. Do mesmo xeito, os tres equipos derrotados competiron polos tres últimos postos e un premio de consolación para o cuarto clasificado. En tódolos casos empregouse o sistema de liga a dúas voltas. Proclamouse campión o Celta de Vigo.

## Fase de grupos 
### Grupo A 
#### Calendario 
#### Clasificación 
### Grupo B 
#### Calendario 
#### Clasificación
#### Desempate 
### Grupo C 
#### Calendario 
#### Clasificación
#### Desempate 
## Fase final 
### Vencedores 
#### Calendario 
#### Clasificación 
### Derrotados 
#### Calendario 
#### Clasificación 
#### Desempate 
## Clasificación final 
## Controversias 
### Descualificación e readmisión do Deportivo 
Tralo nacemento do Celta de Vigo no verán de 1923 mediante a fusión dos clubs Vigo Sporting e Fortuna de Vigo, os xogadores Otero, Chiarroni e Ramón González, que ata ese momento formaran parte do Vigo Sporting, decidiron non se incorporar ó novo club e fichar polo Deportivo da Coruña. O Celta denunciou ó Deportivo por suborno e a Federación Galega de Fútbol suspendeu durante unha tempada os tres xogadores e mailo Deportivo. Esta decisión, tomada co campionato xa iniciado, levou a que o Racing de Ferrol, que estaba pendente de xoga-lo desempate do Grupo C fronte ó Deportivo, fose proclamado vecendor do grupo, clasificándose para xoga-la fase final dos vencedores de grupo. Na devandita fase final proclamaríase campión o Celta.

Porén, o Deportivo recorreu ante a Real Federación Española de Fútbol, a cal se pronunciou en favor dos herculinos e anulou a sanción contra o club por entender que non existira suborno, instando á FGF a que readmitise o Deportivo no campionato, aínda que si mantivo a sanción sobre os tres xogadores por existir duplicidade de fichas. A FGF enviou un escrito de protesta á RFEF, mais esta reafirmouse na súa decisión, polo que a FGF convocou unha asemblea extraordinaria na que acordou por maioría acepta-lo veredicto da RFEF.

O Deportivo foi readmitido e xogou o desempate do Grupo C fronte ó Racing, resultando gañador o equipo ferrolán, razón pola cal a fase final dos vencedores non sufriu modificacións e o Celta proclamouse campión de xeito oficial.

## Notas